
Unang Limbag 1427 H v 2006 CE 

Ang lahat o anumang bahagi nitong aklat ay maaaring gamitin sa anumang 
pamamaraang paglalahad hangga't ang nilalaman nito'y hindi inililihis sa tamang 
kahulugan at diwa nito. 

Nais naming ipaabot ang aming taos-pusong pasasalamat sa lahat ng tumulong sa 
pagpapalimbag ng aklat na ito. Nawa'y biyayaan sila ng Allah sa kanilang mga 
pagsisikap. Kung mayroon kayong pagtutuwid, puna o katanungan hinggil sa aklat na 
ito, mangyaring makipag-ugnayan lamang sa: www.islamhouse.com 

ANG MGA NAKAPAGPAPAWALANG-BISA NG ISLAM 

PANIMULA 


Pinupuri ko ang Dakilang Allah at ako ay nagpapasalamat sa Kanya at humihingi ng Kanyang 
kapatawaran. Ako ay dumadalangin na nawa'y bigyan ng pagpapala at kapayapaan ang 
pinakamabuti sa lahat ng Kanyang mga nilikha, ang ating Propeta Muhammad®, ang kanyang 
pamilya at ang kanyang mga kasamahan. 

Tunay, na ang kapatid na si Abdul Aziz Addwesh ay isa sa mga mag-aaral ng kaalaman na 
gumawa ng malaking pagpapakasakit sa larangan ng Da'wah (pagpapalaganap ng mensahe ng 
Islam) bilang bahagi ng paglilingkod niya sa Allah. Siya ay pinagpala ng Allah sa pamamagitan 
ng pagsalin ng maraming lathalain ng mga kinikilalang pantas na Muslim sa wikang Ingles, 
umaasang ang iba ay magkaroon din naman ng pagpapala mula sa Allah sa pamamagitan ng 
kanyang mga ginawang pagsasalin. Ang Sampung Nakapagpapawalang-bisa ng Islam (Nullifiers 
of Islam ), na sinulat ni Sheikh Muhammad Bin Abdul Wahhab ay isa sa kanyang ginawang 
pagsalin. Ito ay isang pagpapaliwanag tungkol sa paksang tinatalakay sa aklat na ito. Tunay na 
siya ay nakagawa ng isang maganda at kapaki-pakinabang na lathalain. Ang aking payo, hinggil 
sa aklat na ito at ilan pang katulad nito, ay basahin ito upang magkaroon ng kaalaman na 
magbibigay karagdagang Eemaan at mabuting gawain. At aking idinadalangin sa Allah na 
pagpalain ang gawaing ito at ang ibang lathalain at ipagkaloob sa may-akda ang dakilang 
gantimpala. Ang Allah ang Maalam. Wa sallahu Wa salam Ala nabi’yinna Muhammad wa Ala 
a'lihi wa sahbihi wa sallim. 

Sinulat ni: Sheikh Dr. Abdullah bin Abdurrahman A1 Jibreen. 

Ang lahat ng papuri at pasasalamat ay para sa Allah lamang, ang Siyang nagbigay gabay sa atin 
sa pananampalatayang Islam, at kung hindi tayo ginabayan ng Allah, katiyakan na hindi natin 
matatagpuan ang matuwid na landas. Ang kapayapaan at pagpapala ay mapasa huling Sugo at 
Propeta ng Allah na siyang nagsabi: 

"Iniwan ko kayo sa maputi (maliwanag na Landas) na kung saan ang gabi ay katulad ng 
araw. Walang sinuman ang maliligaw sa landas pagkaraan ko maliban yaong nalugi 
(nawalan). " (Iniulat ni Ibn Majah). 

Ang Islam ang pinakadakilang biyaya na ipinagkaloob sa atin ng Allah, kaya nararapat sa isang 
Muslim na pasalamatan ang Dakilang Allah sa biyayang ito at pag-aralan kung paano ito 
pananatilihin. Gayundin, kinakailangan sa isang Muslim na tularan ang mga gawa ng mga 
kasamahan ng Propeta®. Dapat niyang alamin at iwasan ang mga bagay na maaaring mag- 
aakay sa kanya tungo sa pagkawala ng kanyang pananampalataya. 

Isinalaysay ni Hudhaifa Bin Al-Yaman: “Ang mga tao ay kadalasang nagtatanong sa Propeta 
Muhammad tungkol sa mabuti, samantalang ako naman ay palagiang nagtatanong sa kanya 
tungkol sa masasama sa pangamba na baka ito ay manaig o mangibabaw sa akin. ” [Iniulat ni 
Al-Bukhari]. 

Mga kapatid sa Islam, aking ilalahad ang maikling pagpapaliwanag ng NAWAAQIDH AL- 
ISLAM (Mga Nakapagpapawalang-bisa ng Islam) na sinulat ni Imam Muhammad Bin 
Abdulwahab. Ito rin ay hinango mula sa mga salita ng mga pinagpipitaganang pantas (Iskolar) 
ng Islam, na sina Sheikh Abdullah As-Sa’ad at Sheikh Sulaiman Al-Olowan, upang mapag- 
aralan ito at upang maiwasang mahulog sa pagkakasalang Kufr‘ (kawalan ng pananampalataya) 
pagkaraan kayo ay iligtas ng Allah mula rito. 


Bismillahir Rahmanir Raheem 

(Sa Ngalan ng Allah, ang Mahabagin, ang Maawain) 


Sinimulan ng may akda ang kanyang aklat ng Bismillahir Rahmanir Raheem katulad nang nasa 
Qur'an at katulad ng kinagawian ng Sugo ng Allah tuwing siya ay gumagawa ng sulat. Higit na 
mabuti sa tuwing susulat ng liham na simulan ito ng BismiUah na ating matutunghayan sa 
Saheeh Al-Bukhari, hinggil sa liham na sinulat ng Sugo ng Allah kay Heraeulus. Si Imam 
Annawawe ay nagsabi: "Sa Hadith na ito, may patunay na sa tuwing susulat ng liham, higit na 
mainam na simulan ito ng Bismillahir Rahmanir Raheem kahit na ang pinadadalhan ng sulat ay 
hindi Muslim." 

“Dapat nating malaman na ang Nawaaqidh Al-Islam (Mga Nakapagpapawalang-bisa ng 
Islam) ay sampu”: 

Kinakailangan ng bawa't isa sa atin na alamin at unawain ang kahalagahan ng pag-aaral tungkol 
sa mga bagay na nakapagpapawalang-bisa ng Islam ng isang tao at ang pag-iwas na mahulog 
dito. Ang nakapagpapawalang-bisa ng Islam ay mga gawaing nakasisira ng pananampalataya na 
nagiging dahilan upang ang mga mabubuting gawa ay mawalan ng saysay at sa bandang huli ang 
kasasadlakan ay ang Apoy sa Impiyerno. Ang mga nakapagpapawalang-bisa ng Islam ay 
humigit-kumulang sa sampu. Ang ibang mga pantas ay bumibilang ng siyamnapu at ang iba 
naman ay umabot pa sa apatnaraan, nguni't ang paksa na aking tatalakayin ay batay lamang sa 
nabanggit na sampu. 

Ang Una: “Ang Shirk” (Pagbibigay Katambal sa Pagsamba Allah). 

Ang Allah ay nagsabi: 



“Katotohanan, hindi patatawarin ng Allah ang sinumang magbigay katambal (sa pagsamba) 
sa Kanya, nguni't Kanyangpatatawarin (ang anupaman) na Kanyang naisin.” [4:48] 


Kufr. Ito ay pagtakwil sa katotohanan at kawalan ng pananampalataya o paniniwala sa mga haligi ng Islamikong Pananampalataya: ang 
paniniwala sa Allah bilang Nag-iisang Diyos na dapat sambahin, ang paniniwala sa Kanyang mga Anghel, ang paniniwala sa Kanyang mga Sugo 
at Propeta, ang paniniwala sa mga Kasulatan o Kapahayagan, ang paniniwala sa Araw ng Pagkabuhay na muli o Paghuhukom, at ang paniniwala 
sa Qadar (Tadhana). Ang isang taong nagkasala ng Kufr ay tinatawag na Kafir (o sa pangmaramihang bilang: Kafirun o Kuffar) 

At Kanya ring sinabi: 



“Katotohanan, sinuman ang magbigay katambal (sa pagsamba) sa Allah, magkagayon 
ipagbabawal ng Allah sa kanya ang Paraiso at ang Apoy (sa Impiyerno) ang kanyang 
magiging tahanan. At sa mga Dha’limeen (politiyesmo at mapaggawa ng masama) ay walang 
(matatagpuang) katulong. ”[5:72]. 

Gayundin, kabilang sa Shirk ay ang pag-aalay sa iba bukod pa sa Allah. 

Ang may akda ay nagsimula sa Shirk (pagtatambal) bilang pangunahing paraan ng pagkawalang- 
bisa ng Islam batay sa dalawang dahilan. Una, sapagka't marami sa mga tao ang nahuhulog sa 
malaking kasalanang ito. Ang Allah ay nagsabi: 


“At ang karamihan sa kanila ay hindi naniniwala sa Allah bagkus sila ay nagbibigay 
katambal sa Kanya.” [12:106]. 


Pangalawa, sapagka't hindi pinatatawad ng Allah ang sinumang namatay na nasa kalagayan ng 
pagkakasalang ito (Shirk). Ang Allah ay nagsabi: 


Oj^ O^ j-**-*-£ ^ Oi 


“Katotohanan, hindi patatawarin ng Allah ang sinumang magbigay katambal (sa pagsamba) 
sa Kanya, nguni't Kanyang patatawarin (ang anupaman) na Kanyang naisin.” [Surah an- 
Nisaa 4:481. 

Binigyang-pakahulugan din ng Sugo ng Allah ang Shirk bilang napakalaking kasalanan na 
nagagawa ng tao. Isinalaysay ni Abdullah Bin Mas’ud: 

“Aking tinanong ang Sugo ng Allah kung ano ang pinakamalaking kasalanan sa paningin ng 
Allah? Siya ay sumagot ‘Ang pagbibigay katambal sa pagsamba sa Allah [sa kabila ng 
katotohanang] Siya ang lumikha sa iyo. Siya [na taga-ulat] ay nagsabi: ‘Tunay nga na ito ay 
napakalaking kasalanan O Sugo ng Allah. ’ Siya na [taga-ulat] ay muling nagtanong: Ano ang 
sumunod na [malaking kasalanan]? Ang Sugo ay sumagot, ‘Ang patayin ang iyong sariling 
anak sa pangambang makasalo mo siya sa pagkain' Siya na [taga-ulat ay muling nagtanong: 
Ano ang sumunod na [malaking kasalanan]? Ang Sugo ng Allah ay sumagot, ‘Ang 
makipagtalik sa asawa ng iyong kapitbahay. ” [Iniulat ni Muslim] 

Isinalaysay ni Abdulrahman Bin Abu Bakra, ayon sa kanyang ama: Kami ay kasa-kasama ng 
Propeta Muhammad^ nang kanyang sabihin: “Nais ba ninyong ipaalam ko sa inyo ang 
pinakamalaki sa lahat ng malalaking kasalanan? Tatlong beses na sinabi ng Propeta ang 

tanong na ito at pagkatapos ay kanyang sinabi: ‘Pagbibigay katambal sa Allah, di paggalang 
sa magulang, at ang maling pahayag (testimonya). ’ Ang Propeta ay umupo mula sa 
pagkakasandal at patuloy na inulit-ulit niya ito nang maraming beses na para bang hindi na 
siya titigil” [Iniulat ni Muslim] 

Isinalaysay ni Abu Hurairah na ang Sugo ng Allah ay nagsabi: “Iwasan ang pitong kasuklam- 
suklam na bagay'' Ang sabi (ng mga nakarinig) “Ano ang mga iyon, O Sugo ng Allah?” Siya 
ay sumagot; “Pagbibigay katambal sa Allah, pagsagawa ng karunungang itim, pagkitil ng 
buhay ng walang sapat na kadahilanan, paglustay o paglamon ngyaman (ari-arian) ng ulila, 
paglamon ng (kita) mula sa patubuan (usury), pagtalikod mula sa kaaway sa oras ng 
digmaan, at ang paratangan ang malinis na babaing mananampalataya nang walang pag- 
iingat.” [Iniulat ni Al-Bukhari at Muslim]. 

Ang Shirk ay “pagtuturing sa huwad na diyos bilang kapantay ng Allah sa Kanyang mga 
Katangian.” 0 kaya’y ang Shirk ay “pag-aalay at pagtuon ng anumang gawang pagsamba sa iba 
bukod sa Allah”. 

Ang pagkahulog sa Shirk ay nagagawa sa iba’t ibang paraan. 

Sa salaysay ni Abdullah Bin Mas’ud, ang Sugo ng Allah ay nagsabi: “Ang Shirk (pagtatambal) 
ay may humigit kumulang sapitumpong uri'' [Iniulat ni Al-Ba’zar]. 

Nangangahulugan sa Hadith na ito na ang pagkahulog sa Shirk ay nangyayari hindi lamang sa 
pamamagitan ng paggawa ng isang kasalungat ng Tawheed (Kaisahan), katulad ng maling pag- 
akala ng nakararami. Ang Shirk ay maaaring magawa sa pamamagitan ng pagbibigay katambal 
sa Allah sa Kanyang Ulooheeya (ang tungkulin ng nilikha sa kanyang Tagapaglikha, katulad 
halimbawa ng pagdalangin sa Kanya lamang, sumamba sa Kanya lamang, atbp.) sa Kanyang 
Ruboobeeyah (ang tungkulin ng Tagapaglikha sa Kanyang mga nilikha, katulad halimbawa ng 
paglikha sa kanila, pagbigay ng panustos, atbp.) at maging sa Kanyang Asma wa Sifaat 
(Magagandang Pangalan at mga Katangian). 

Ang pagbibigay katambal sa Allah sa Kanyang Ulooheeyah (pagiging Tanging Isang Diyos) ay 
sa pamamagitan ng pagsamba sa iba (mga diyus-diyusan), ang pagsusumamo at panawagan sa 
kanila, pagpapatirapa sa kanila, pagkatay ng hayop sa kanilang pangalan, paghingi sa kanila ng 
anumang bagay na tanging ang Allah lamang ang makagagawa, o ang pag-aalay ng anumang 
pagsamba bukod sa Allah. Sa Kanyang Ruboobeeyah naman ay sa pamamagitan ng pagbibigay 
karapatan sa nilikha ng kakayahang mangalaga o mamahala ng sanlibutan. Halimbawa lamang: 
Sa paniwalang may isang tao na nakalilikha at nakapagbibigay buhay, o paniwalang may isang 
tao na may kakayahang magpababa ng ulan, na kung saan ang mga gawaing ito ay walang may 
kakayahang makapangyayari maliban lamang sa Allah. Sa Kanyang Asma Wa Sifaat (Mga 
Magagandang Pangalan at Katangian) naman ay sa pamamagitan ng pagbibigay pangalan sa 
kaninuman ng mga Pangalang natatangi lamang para sa Allah, katulad ng Allah, Al-Rahman 
(Ang Mahabagin), o AI-KhaIiq (Ang Tagapaglikha). Ang pagbibigay katambal sa Allah sa 
Kanyang mga Katangian ay sa pamamagitan ng paglalagay sa nilikha ng katangiang tanging ang 
Allah lamang ang may taglay nito, katulad ng paniniwala na may mga taong nakaaalam ng 
kapalaran o kinahihinatnan. 


6 





Ang Mga Nakapagpapawalang-bisa ng Islam 


www.islamhouse.com 


Ang Shirk (pagtatambal) ay may dalawang uri. Ang Shirk Al-Akbar (malaking pagtatambal) at 
Shirk AI-Asgar (maliit na pagtatambal). Ang ibang pantas ay nagdagdag ng pangatlong uri, at ito 
ay ang Shirk Al-Khafi’ (nakatagong pagtatambal), nguni't katunayan ito ay nabibilang na rin sa 
pangalawang uri, ang maliit na pagtatambal. 


A - Ang Shirk Al-Akbar ay binubuo ng maraming uri, nguni't ang lahat ng ito ay napapaloob sa 
apat na sumusunod na pangunahing uri: 


1. Shirk sa Pagmamahal (Shirk Al-Mahabbah): Ito’y nangangahulugan ng pagmamahal sa 
nilikha katulad ng pagmamahal sa Allah, o kaya’y higit pa. Ang Allah ay nagsabi: 




9. 

lli- wLwW I 1^2wO lf lj 


At sa sangkatauhan, mayroon sa kanila ang nagturing ng [diyos na] kanilang sinasamba 
bilang katambal sa Allah. Minamahal nila ang mga ito katulad ng pagmamahal nila sa Allah. 
Nguni't yaong mga mananampalataya ay nagmamahal sa Allah nang higit [sa anupaman]. ” 
[Surah al-Baqarah 2:1651. 


Ayon kay Shiekh Al-Islam Ibn Taymiyyah, “Sinumang magmahal sa nilikha ng kapantay ng 
pagmamahal niya sa Allah, siya ay maituturing na isang Mushrik 2 . (nagtatambal). May 
pagkakaiba ang 'pagmamahal ng dahil sa Allah' at 'pagmamahal kapantay ang Allah' (Fatawa ni 
Sheikh Al- Islam; V15, P49). Marami sa mga taong nag-aangking sila ay Muslim na nahuhulog 
sa uri ng Shirk na ito sa paraang minamahal nila ang kanilang mga pinuno, Auliya (maramihang 
bilang ng walee, [mga matutuwid na mga Muslim]) ng katumbas ng pagmamahal nila sa Allah, 
at minsan ay higit pa. Kapag hihiling ka sa kanila upang magbigay ng maling panunumpa sa 
Allah, sila’y walang pag-alinlangang gagawin ito. Nguni't kapag ika’y hihiling sa kanila upang 
magbigay ng maling panunumpa sa kanilang mga Walee, sila’y tatanggi. Ito’y Shirk sa 
pagmamahal. Ayon kay Ibn Al-Qayyim, “kabahagi ng Shirk sa pagmamahal ay ang pagmamahal 
sa nilikha ng katumbas ng pagmamahal sa Allah. Ito ay bahagi ng Shirk kung saan ang Allah ay 
hindi nagpapatawad sa sinumang namatay dito. Ang Allah ay nagsabi: 




I I ^2wO I £ 4JJI k— ^! J-j I 4JJI J wL>tXj [ 


“At sa sangkatauhan, mayroon sa kanila ang nagturing ng [diyos na] kanilang sinasamba 
bilang katambal sa Allah. Minamahal nila ang mga ito katulad ng pagmamahal nila sa Allah. 
Nguni’t yaong mga mananampalataya ay nagmamahal sa Allah nang higit [sa anupaman].” 
[Surah al-Baqarah 2:165] 

Sa taong nasangkot sa Shirk na ito ay magsasabi sa kanilang mga diyos habang sila ay nasa Apoy 
ng Impiyerno ayon sa Salita ng Allah sa Banal na Qur’an: 


2 Mushrik (isahan) Mushrikun (maramihan). Sila ang mga pagano o taong sumasamba sa mga diyos-diyosan tulad halimbawa ng mga 
rebulto, santo at santa, propeta, mga anghel, mga larawan o mga bagay na nasa kalawakan tulad ng araw, bituin, at planeta. 

<^> E^) l^S” 0| ^ 

“Sumpa man sa Allah, tunay na kami ay nasa hayagang kamalian nang amin kayong (mga 
diyus-diyusan) sambahin ng katumbas ng pagsamba namin sa Panginoon ng Alamin 
(sangkatauhan, jinn, at lahat ng bagay na nakikita at di nakikita)” [Surah ash-Shu'ara 26:97- 
981. 

Malinaw na hindi nila ipinantay sa Allah ang mga ito (diyus-diyusan) sa paglikha, pagbawi ng 
buhay, pagbigay-buhay muli, kaharian at kakayahan, nguni't ipinantay nila sa Allah ang mga ito 
(diyus-diyusan) sa kanilang pagmamahal, pagkapanginoon, pagsunod at pagpapaalipin.” (Al- 
Joab Al-Kafy, P.195). 

May apat na uri ang pagmamahal: Una, pagmamahal ng dahil sa Allah at pagmamahal sa 
anumang minamahal ng Allah at ng Kanyang Sugo. Ganito dapat magmahal ang isang Muslim. 
Ang sabi ni Ibn Al-Qayyim tungkol sa pagmamahal na ito: “May apat na uri ng pagmamahal na 
dapat malaman ng tao ang pagkakaiba ng mga ito. May ilang taong naligaw dahil hindi nila alam 
kung ano ang pagkakaiba ng mga ito. Ito ay ang mga sumusunod: 

A. Ang pagmamahal sa Allah lamang. Kung saan hindi ito sapat para makaligtas mula sa 
parusa ng Allah at upang makamit ang Kanyang gantimpala. Sa katunayan, ang Mushrikeen 
(taong nagtatambal sa Allah), ang mga sumasampalataya sa krus, ang mga Hudyo at iba pa ay 
nagmamahal sa Allah. 

B. Ang pagmamahal sa minamahal ng Allah. Ito ay mag-aakay sa isang tao upang yakapin 
ang Islam at lisanin ang kasalanang Kufr (kawalan ng pananampalataya). Ang pinakamamahal 
ng Allah ay ang taong may ganitong uri ng pagmamahal. 

K. Ang pagmamahal ng dahil sa Allah at magmahal para sa Kanya. Ito ang pangangailangan 
ng pagmamahal sa anumang minamahal ng Allah. Hindi magiging ganap ang pagmamahal sa 
anumang minamahal ng Allah maliban lamang sa pagmamahal sa Kanya at para sa Kanya 
lamang. 

D. Ang pagmamahal kapantay ng pagmamahal sa Allah, ito ay Shirk na pagmamahal. 
Sinumang magmahal sa anumang bagay na kapantay sa pagmamahal sa Allah, hindi ng dahil sa 
Allah, maging ito ay pagmamahal sa Kanya o pagmamahal para sa Kanya, samakatuwid siya ay 
nagkasala ng pagtatambal sa Kanya (Allah). Ito ay pagmamahal ng mga AI-Mushrikeen (taong 
nagtatambal ng iba sa Allah). 

Ikalawa : Ang pagmamahal sa mga pinahihintulutang bagay, katulad ng pagkain, damit, o 
inumin. Ito ay pangkaraniwang pagmamahal. Ikatlo'. Pagmamahal sa asawa at anak nang may 
kalakip na habag at awa. Ito rin ay pangkaraniwang pagmamahal. Ikaapat : Ang pagmamahal sa 
iba na kapantay o higit pa kaysa sa pagmamahal sa Allah. Ito ay malaking "Shirk". 

2. Shirk sa Panalangin (Shirk Ad-Du’aa): Ang Allah ay nagsabi: 


8 





Ang Mga Nakapagpapawalang-bisa ng Islam 


www.islamhouse.com 




“At nang sila ay lumulan sa (sasakyang-pandagat), sila ay taimtim na nanalangin sa Allah, 
ginagawang wagas ang kanilang pananalig sa Kanya lamang. Subali't nang sila ay naidaong 
nang mapayapa sa dalampasigan, sila ay muling nagbigay katambal (sa pagsamba sa Allah)” 
[Surah al-Ankabut 29:65] 


At Kanya pang sinabi: 


JJI ^Jl oloj ^fl Jj_PJo J-^ j>«-Jl jJaJl ljlj 


u Ai «a«g ang sakuna ay dumating sa inyo sa karagatan, ang lahat ng inyong tinatawagan ay 
maglalaho maliban sa Kanya (Allah lamang). Subali't kapag kayo ay idadaong sa 
dalampasigan nang matiwasay, kayo ay tumatalikod nang napakalayo (mula sa Kanya). At 
ang tao ay laging walangpasasalamat.” [Surah al-Israa 17:67] 

Ayon kay Ibn Katheer sa kanyang aklat na Tafseer (pagpapaliwanag sa Banal na Qur’an) hinggil 
sa talatang ito: “Si Ikrimah Bin Abi Jahl ay tumakas mula sa Sugo ng Allah sa panahon na 
nasakop na ang Makkah. Siya ay naglayag sa Red Sea patungong Ethiopia, nguni't (habang sila 
ay naglalayag) isang malakas na hangin ang sumalubong sa kanilang sinasakyang bangka, at sila 
ay hinahampas ng malalaking alon, at wari bang sila ay napalibutan sa bawa't panig. Ang mga 
tao na lulan ng bangka ay nagsipagsabi sa bawa't isa sa kanila, ‘Walang sinumang 
makapagliligtas sa inyo maliban sa Allah. Kaya’t manalangin kayo sa Kanya [lamang] upang 
kayo ay maidaong nang matiwasay. ’ Ang sabi ni Ikrimah sa kanyang sarili, ‘Sumpa man sa 
Allah na kung sa karagatan ay walang makatutulong kundi ang Allah, magkagayon, walang 
alinlangan sa kalupaa'y wala ring makatutulong kundi Siya rin (ang Allah). O Allah 
ipinapangako ko sa Iyo na kung mailigtas Mo ako nang matiwasay mula rito, ako ’y magtutungo 
kay Propeta Muhammad l§ at aking ilalapat ang aking mga kamay sa kanyang mga kamay at 
tiyak na matatagpuan ko siya na tigib ng awa, kabaitan at habag. ’ Kaya, sila ay naidaong ng 
(Allah) nang matiwasay mula sa dagat at sila'y nakabalik sa dalampasigan. At si Ikrimah ay 
tumuloy sa Sugo ng Allah at siya’y tumanggap ng Islam at siya ay naging isang matuwid na 
Muslim.” Samakatuwid, ang pagdalangin sa iba bukod sa Allah ay Shirk. 

Ang Sugo ng Allah ay nagsabi: “Ang dua’a (panalangin) ay pagsamba” [iniulat nina At- 
Tirmidhi at Abu-Dawood]. 


3. Shirk sa Layunin at Hangarin (Shirk An-Niyyali Wa Al-Iraadah): Ang Allah ay nagsabi: 

^ ^ ^ ?. s 9- "" * y' / r>£ ' *, 9- ' s 9 9 ' ^ ^ 

“Sinuman ang maghangad ng buhay sa mundo at ang mga palamuti nito, Amin silang 
babayaran nang ganap (bilang kabayaran sa) kanilang ginawa (dito sa mundo), at sa kanila 
ay walang kabawasan dito. Sila yaong wala ng (makukuha) sa Kabilang Buhay maliban sa 
Apoy (sa Impiyerno), at walang kapakinabangan ang lahat ng kanilang ginawa (dito sa 
mundo). At walang saysay ang kanilangpinaggagawa.” [Surah Hud 11:15-161. 


Ang sabi ni Ibn Qayyim tungkol sa Shirk sa Layunin at Hangarin: Ito ay kahalintulad ng dagat na 
walang dalampasigan at kakaunti lamang ang nakaliligtas dito. Sinumang maglayon na ang 
kanyang gawa ay para sa iba at hindi sa Allah at maglayon na sumamba at manalangin pa sa iba 
bukod sa Kanya ay mahuhulog sa Shirk sa layunin at hangarin.” (Al-Joab Al-Kafy p.200). Ang 
Shirk sa layunin ay magiging malaking Shirk kapag ang lahat ng mga ginagawang kabutihan ay 
iniaalay sa iba bukod sa Allah. Nguni't ang pagkakaroon ng paminsan-minsang Riyaa 
(pagpapakitang tao) sa mga gawain ay maituturing na maliit na Shirk. 


4. Shirk sa Pagsunod (Shirk At-Ta’ah ): Ito ay ang pagsunod sa nilikha at pagsuway sa Allah. 
Sa madaling salita, kung may isang tao na magsasabi sa iyo na ikaw ay magpapatirapa sa iba 
bukod sa Allah at sinunod mo siya, iyan ay pagsunod sa nilikha at pagsuway sa Allah, gayong 
ipinagbawal ng Allah ang pagpapatirapa sa iba bukod sa Kanya. O kaya’y masasabi natin na 
kapag ang isang tao ay ipinahihintulot niyang gawin ang mga bagay na ipinagbabawal ng Allah. 
O kaya’y ipagbabawal niya ang mga bagay na pinahihintulutan ng Allah, samakatuwid iyan ay 
maituturing na Shirk (pagtatambal) sa pagsunod. Ang Allah ay nagsabi: 



w«J lj 4jii I ^ U L)J I ■t g ■ &Jj J Lj>- I lj JL >-1 

« TL s 

“Sila [mga Hudyo at mga Kristiyano] ay nagtuturing sa kanilang rabbis (pari, pastor, ministro 
atbp.) at sa kanilang mga Mongha bilang kanilang mga diyos kapalit ng Allah [sa pagsunod 
sa kanila sa mga bagay na kanilang pinahihintulutan at ipinagbabawal alinsunod sa kanilang 
sariling kagustuhan ng walang kapahintulutan o pag-uutos ng Allah]. At [kanila ring 
itinuring] si Hesus ang Anak ni Maria [bilang kanilang Panginoon], samantala sila [mga 
Hudyo at mga Kristiyano] ay pinag-utusan [sa kanilang aklat] na wala silang sasambahin 
maliban lamang sa Isang Ilah [Diyos-Allah]. La ilaha illa Huwa [walang diyos na dapat 
sambahin maliban lamang sa Kanya]. Ang Kadakilaan at ang Kaluwalhatian ay para sa 
Kanya [Siya ay malayo] sa anumang kanilang itinatambal [sa Kanya]” [Surah at-Tawbah 
9:311. 

Isinalaysay ni Adi Bin Hatim: “Aking narinig ang Propeta na binabasa ang talata na ito 
[9:31]. Kaya, ang sabi ko sa kanya, ‘Katotohanan, sila ay hindi namin sinasamba’. Ang Sugo 
ng Allah ay sumagot: Hindi ba’t kanilang ipinagbawal ang mga (bagay) na pinahintulutan ng 
Allah kaya inyo rin itong ipinagbawal? At [hindi ba’t kanilang] ipinahintulot ang mga 
(bagay) na ipinagbawal ng Allah? Ang sagot ko: Opo. Ang sabi ng Sugo ng Allah: “Iyan ay 
pagsamba sa kanila”. [Iniulat ni Ahmad at isinaalang-alang naman ni At-Thirmidhi bilang 
mapanaligan]. 

B - Ang Shirk Al-Asghar (maliit na Shirk) ay binubuo ng tatlong uri: 

1. Ang Panunumpa ng liban sa Allah: Ang panunumpa ng liban sa Allah ay isang Shirk. 

Isinalaysay ni Abdullah bin Umar bin Al-Khattab na ang Sugo ng Allah ay nagsabi: “Sinuman 
ang nanumpa ng liban sa Allah ay tunay na siya ay di-nanampalataya at nagkasala ng 
Shirk. ” [Iniulat ni At-Thirmidhi at isinaalang-alang ni Hakim bilang mapanaligan]. 


Ang panunumpa ng liban sa Allah katulad ng panunumpa sa Propeta, Anghel, atbp. ay 
itinuturing na Maliit na Shirk. Subali't kung ang pagsumpa ay puspusang makatotohanan, 
magkagayon ito ay itinuturing na Malaking Shirk. 

Si Ibn Mas-ud ay nagsabi: “Ang manumpa sa Allah nang may pagsisinungaling ay mas 
kaibig-ibig sa akin kaysa manumpa ng maliban sa Kanya (Allah) nang makatotohanan.” 

2. Ang pagsasabi ng “Sa kapahintulutan ng Allah at sa kapahintulutan mo”. 

Isinalaysay ni Abdullah Bin Abbas: “Nang ang isang lalaki ay dumating sa Propeta at 
nagsabi: ‘Sa kapahintulutan ng Allah at (saka) sa kapahintulutan mo.’ Kaya ang Propeta ay 
sumagot: “Ginagawa mo ba akong katambal ng Allah? Na dapat ay sa kapahintulutan ng 
Allah lamang.” [Iniulat ni An-Nasa’ee]. Ito katulad din ng panunumpa ng maliban sa Allah. 
Kapag ang isang tao ay magsasabi ng: “Sa kapahintulutan ng Allah at kapahintulutan ng 
iba” nang may pagpupuri sa tinutukoy na (iba), magkagayon, ito ay itinuturing na malaking 
Shirk; at kung wala namang pagpupuri, ito ay maliit na Shirk lamang. 


3. Riyyaa (Pagpapakitang Tao): Ang Riyyaa ay paggawa ng pagsamba upang masiyahan ang 
nilikha sa halip ang Tagapaglikha (Allah). Ang Riyyaa ay maaaring malaki o maliit na Shirk. 
Kapag ang isang tao ay nagsasagawa ng kabutihan o pagsamba upang mapaligaya ang iba bukod 
sa Allah, samakatuwid, ito ay maituturing na malaking Shirk. Nguni't kung ito ay paminsan- 
minsang nagagawa ng tao sa kanyang pagsamba o sa kanyang gawaing mabubuti, ito ay 
itinuturing na maliit na Shirk. Ang sabi ng Allah: 


* LflJ I Q 'j 4jJ I I I I jj ^\JcLo L*j \ 


ijji 




“Sabihin [O Muhammad]: Ako ay isang tao lamang na katulad ninyo. Sa akin ay ipinahayag 
na ang inyong Ilah (Diyos) ay iisang Ilah. Kaya sinuman ang naghahangad na makapiling 
ang kanyang Rabb [Panginoon], hayaan siyang gumawa ng mabuti at liuwag magbigay 
katambal sa pagsamba sa kanyang Rabb [Panginoon]” [Surah al-Kahf 18:110]. 

Si Imam Ahmad ay nag-ulat ng Marfu Hadith : mula kay Abu Sa’id Al-Khudri, na ang Propeta® 
ay nagsabi: “Hindi ko ba sasabihin sa inyo kung ano ang pinangangambahan ko sa inyo nang 
higit pa sa bulaang Messiah?” Ang mga kasamahan niya ay nagsabi: “Mangyari 0 Sugo ng 
Allah. Siya ay nagsabi: “Ang nakatagong Shirk, kapag ang isang tao ay pinagbubuti ang 
kanyang Salaah (limang beses na pagdarasal sa isang araw) kung saan alam niya na may 
ibang tao na nakamasid sa kanya. ” 

Ang Pagkakaiba ng Shirk Al-Akbar (Malaking Shirk) at ang Shirk Al-Asghar (Maliit na 

Shirk) 


1. Ang malaking Shirk ay nagpapahiwatig nang ganap na pagtakwil sa Islam, samantalang 
ang maliit na Shirk ay hindi. 

2. Ang malaking Shirk ay hinatulan ang gumawa nito ng habang buhay na paninirahan sa 
Apoy sa Impiyerno, samantalang ang maliit na Shirk ay hindi. 

3. Ang malaking Shirk ay pinawawalang-bisa o saysay nito ang lahat ng mabubuting gawa, 
samantalang ang maliit na Shirk ay hindi. 

4. Ang malaking Shirk ay nagbibigay katuwiran sa sinuman na ang pagpapadanak ng dugo 
at pagkamkam ng ari-arian ay pinahihintulot sa mga Muslim, samantalang ang maliit na 
Shirk ay hindi. 

Ang Pangalawa: “Ang magtalaga ng tagapamagitan sa pagitan niya at sa Allah, upang 
manalangin sa kanila, humiling ng pamamagitan sa kanila, at magtiwala sa kanila. Ito ay 

itinuturing na pagtalikod sa pananampalatayang Islam ayon sa pinagkaisang kasunduan ng mga 
pantas (Iskolar) na Muslim.” 


Ang nakapagpapawalang-bisang ito ng Islam ay kabahagi din ng unang Shirk, nguni't para sa 
kahalagahan ng gawaing ito at dahil na rin sa maraming tao ang nahuhulog dito, kaya naman 
pinili at pinagtuunan ito ng may akda. Marami sa mga taong nag-aangking Muslim ang 
nagsasagawa ng maling gawaing ito. Sila ay naniniwala na kinakailangang magkaroon ng 
tagapamagitan sa pagitan nila at sa Allah upang masagot ang kanilang mga pagsusumamo, 
matugunan ang kanilang minimithi at upang mapawi ang kanilang paghihirap. Kanilang 
pinaniniwalaan na kinakailangang magkaroon ng tagapamagitan sa Allah, na para bagang 
humihiling ng anumang bagay sa hari o sa presidente. Sila yaong mga taong di-nananampalataya 
sapagka't ang Allah ay nagpadala ng mga Aklat at mga Sugo na nag-uutos sa mga tao na 
sumamba lamang sa Kanya at tuwirang idulog ang kanilang mga kahilingan at panawagan sa 
Kanya lamang. Hindi kinakailangan ng Allah ang anumang tagapamagitan upang tawagin Siya. 
Ang Allah ay nagsabi: 


* 

"Sabihin: (O Muhammad sa mga pagano at sumasamba sa mga diyus-diyusan) "Manawagan 
sa mga pinaniniwalaan ninyong mga diyus-diyusan bukod sa Allah, sila ay walang angking 
anupaman kahit kasing-timbang ng isang butil (ng kakayahan), maging sa mga kalangitan 
man o sa kalupaan, at sila’y walang anumang taglay sa alinman (maging pansarili o kahit 
bilang katambal), at walang anumang tangkilik para sa Kanya ang mula sa kanila. Ang 
pamamagitan sa Kanya ay walang ibubungang kapakinabangan maliban sa sinumang 
Kanyangpinahintulutan." (Surah Saba 34:22-23] 


At Kanya pang sinabi: 

“Af huwag kang manawagan bukod pa sa Allah, sila na hindi man lamang makapagbihigay 
pakinabang o pinsala sa iyo, nguni't (sakali man) ito’y iyong nagawa, magkagayon tunay na 
ikaw ay isa sa mga Dhalimeen [nagtatambal, mapaggawa ng kasamaan]. At kung ikaw ay 
dapuan ng Allah ng pinsala, walang sinumang makaaalis nito maliban sa Kanya, at kung 
naisin Niya ang anumang mabuti para sa iyo, walang sinumang makapipigil ng Kanyang 
tulong (o biyaya). Pinapangyari Niya itong makarating sa sinumang Kanyang naisin sa 
Kanyang mga alipin. At Siya ay Lagi nang Mapagpatawad, Ang Mahabagin.” [Surah Yusnus 
10:106-107]. 

Marami pang talata sa Qur’an na nagpapatunay na ang bawa't isa ay kinakailangang humiling sa 
Allah nang tuwiran at sambahin Siya nang buong katapatan na walang pagbibigay katambal sa 
Kanya. 


Ang Pamamagitan ay may dalawang uri: 


3 

1. Ang pamamagitan na nauukol sa pagbibigay kaalaman tungkol sa Allah: Ito ay tungkulin ng 
mga Propeta sapagka't walang iba pang may kaalaman sa anumang nagmumula sa Allah maliban 
sa mga Propeta na ipinadala ng Allah. Ang Allah ay nagsabi: 


i 

“Pumili ang Allah ng mga Sugo mula sa mga Anghel at mga tao. Katotohanan, Ang Allah ay 
Lubos na Nakaririnig, Lubos na Nakakikita”. [Surah al-Hajj 22:75]. 

2. Ang pamamagitan na nauukol sa paghingi ng tulong, pagtitiwala at pagpawi ng mga 
paghihirap. Ang uri ng pamamagitang ito ay binubuo ng limang bahagi: 


3 Ito ay karagdagang paliwanag tungkol sa paksang nauukol sa pamamagitan (intereession) mula sa nagsalin ng aklat 
na ito sa wikang Pilipino. Ang tamang kaalaman tungkol sa Allah ay nagmumula lamang sa mga Propeta at Sugo. 
Ang Dakilang Allah ay humirang at pumili ng mga mabubuting tao mula sa kani-kanilang lahi o angkan na 
tinatawag na Propeta o Sugo. Ang isang Propeta o Sugo mula sa Allah ang siyang tumatayong Tagapamagitan ng 
Allah at ng sangkatauhan. Sila ang tagapagsalita o tagapagpaliwanag kung ano ang nais ipahayag ng 
Makapangyarihang Allah para sa kabutihan ng tao. Halimbawa, ipinag-uutos ng Allah ang pagdarasal. Ang 
pamamaraan ng pagsasakatuparan ng pagdarasal ay inilalarawan at ipinakikita naman ng Propeta . Ang isa pang 
halimbawa ay tungkol sa mga bagay na hindi nakikita ng tao tulad ng Paraiso, Impiyemo, Kabilang Buhay, at 
Tadhana. Hindi kailanman mauunawaan ng tao ang tungkol sa mga bagay na di-nakikita malibang ito ay ipaliwanag 
ng isang may Kaalaman tungkol dito. Ang lahat ng kaalaman tungkol sa Allah ay ipinaliliwanag ng Kanyang 
Tagapamagitan-ito ang mga Propeta o Sugo Niya. Kaya, ito ang pamamagitan na ang tanging may katungkulan ay 
ang mga Propeta at Sugo ng Allah. 

a. Wajib (Sapilitan): Ang paghingi ng tulong mula sa Allah sa panahon ng kahirapan at 
pagtitiwala sa Kanya sa lahat ng aspeto ng buhay. Ang Allah ay nagsabi: 

x % 9 - o 9 -* , 

"At sa Allah kayo ay magtiwala kung kayo ay tunay na mananampalataya " [5:23]. 

Isinalaysay ni Abdullah Bin Abbas: "Isang araw nang ako ay naka-angkas sa likuran ng 
Propeta, siya ay nagsabi: "Bata, alalahanin mo ang Allah at ikaw ay Kanyang 
pangangalagaan. Maging maalalahanin sa Allah at Siya ay iyong matatagpuang nasa iyong 
unahan. Kapag ikaw ay humingi [ng anupaman] sa Allah mo ito hingin, at kapag ikaw ay 
nangangailangan ng tulong, humingi ka ng tulong sa Allah" [Iniulat ni At-Tirmidhi]. 

Isinalaysay ni Umar Ibn A1 Khattab: " Aking narinig sa Sugo ng Allah na nagsabi: "Kapag 
kayo ay nagtiwala (o umasa) sa Allah nang buong tiwala (o pag-asa), tiyak na Kanyang 
ipagkakaloob sa inyo ang biyaya na katulad ng pagkakaloob Niya sa ibon na sa umaga ito ay 
walang laman [at gutom] ang sikmura at sa pagsapit ng gabi ay umuuwi ng puno [at busog] 
ang tiyan". [Iniulat ni At-Tirmidhi]. 

b. Mustahab (Itinatagubilin nguni't hindi naman isinasaalang-alang na tungkulin, 
kalugud-lugod): Ang paghingi o pagsusumamo sa Allah nang palagian sapagka't ito ay 
nagdadagdag ng pagiging matapat at pagiging masunurin sa Kanya. 

k. Halaal (Pinahihintulutan, legal, alinsunod sa batas): Ang paghingi ng tulong sa mga 
nilikha ng Allah o paghiling ng kanilang pamamagitan sa Allah. Ito ay pinahihintulutan sa 
dalawang kondisyon: a. Kinakailangan ang taong hinihingian mo ng pamamagitan ay nasa 
harapan mo [o di kaya'y nandiyan siya], b. At ang kanyang kakayahan sa pagtugon sa anumang 
iyong hinihingi. (halimbawa: hindi ang paghingi sa kanila upang maghatid ng ulan o bumuhay 
ng patay, atbp.) 

d. Makrooh (Hindi kanais-nais, nguni't hindi naman ipinagbabawal): Ang paghingi ng 
tulong sa mga tao nang palagian. Si Sheikh Al-Islam Ibn Taymiyyah ay nagsabi: "Ang paghingi 
ng tulong mula sa mga nilikha ay ipinagbawal sa simula, nguni't ito'y ginawang legal o 
pinahihintulutan para sa kagipitan. Ang pag-iwas sa paghingi ng tulong sa iba samantalang 
nagtitiwala sa Allah ay higit na mabuti. Ang Allah ay nagsabi: 


"Kaya kapag ikaw ay nakatapos [ng iyong gawain], ilaan ang iyong sarili sa pagsamba sa 
Allah. At sa iyong Rabb [Panginoon lamang] ibaling [ang lahat ng iyong] layunin at mga 
pag-asa" [Surah al-Sharh 94:7-8]. 

Iyan ay ang pagsasabi, "Ibaling (mo ang iyong paghingi) sa Allah at huwag sa iba" [Fatawa Vol 

1, P181]. 

e. Muharram (Ipinagbabawal): Ang pagtatalaga ng tagapamagitan sa Allah at sa sarili sa 
pamamagitan ng pagdalangin o pagsumamo sa kanila o paghingi sa kanila ng tulong para sa 
isang bagay na tanging ang Allah lamang ang may kakayahang gumawa o magbigay. Ito ang uri 
ng pamamagitan na ipinagbigay babala ng may akda sa mga Muslim na huwag gawin. Ang Allah 
ay nagsabi sa Banal na Qur'an: 


' ' —' ' _ ^ ^ > _ ^ jj o Jl 9 ^ ^ ^ 

"Ai sino nga ba ang higit na naliligaw kundi yaong mga (taong) dumadalangin sa iba pa 
bukod sa (tunay na Diyos) Allah, na (itong mga dinadalanginang huwad na diyos ay) hindi 
nakaririnig (sa kanilang mga dalangin) hanggang sa Araw ng Pagkabuhay-Muli at sila (mga 
dinadalanginang mga diyus-diyusan) ay walang kamalayan na sila ay inaalayan ng 
pagsamba? At kung ang sangkatauhan ay magkatipun-tipon, silang (mga diyus-diyusang 
kanilang sinasamba) ay kanilang magiging kaaway at itatakwil (o ipagkakaila) ng mga ito 
ang kanilangpagsamba." [Surah al-Ahqaf 46:5-61. 

Uri ng Pamamagitan. May dalawang (2) uri ng pamamagitan sa Kabilang Buhay: 

1. Ang Natatanging Pamamagitang Para kay Propeta Muhammad# lamang. May tatlong 
natatanging pamamagitan para kay Propeta Muhammad A lamang: 

a. Dakilang Pamamagitan: Sa Araw ng Pagkabuhay-Muli, ang mga tao ay maghihintay ng 
paghatol sa kanilang mga gawa, kaya sila ay magpupuntahan sa ilan sa mga Propeta upang 
hingin ang kanilang pamamagitan hanggang sa sila ay darating kay Propeta Muhammad#* 
na siyang mamamahala ng Dakilang Pamamagitan. 

Isinalaysay ni Anas Ibn Malik: Ang Sugo ng Allah ay nagsabi: Titipunin ng Allah ang laliat ng 
tao sa Araw ng Paghuhukom at sila ay magbibigay pansin tungkol dito. At si Ibn Ubaid (isa sa 
mga nagsalaysay ng Hadith) ay nagsabi: "Sila ay makatatanggap ng Banal na Inspirasyon 
tungkol dito at sila 'y magsasabi: 'Kung tayo ay hihingi ng pamamagitan sa ating Panginoon, 
tiyak na tayo ay magiginhawahan mula sa ating masamang kalagayan'. Siya (ang Propeta #) 
ay nagsabi: 'Sila ay pupunta kay Adam (Adan) at magsasabi, "O Adam, ang Ama ng 
Sangkatauhan. Nilikha ka ng Allah sa Kanyang sariling kamay at ikaw ay hiningahan Niya 
ng Kanyang Espiritu at inutusan ang mga Anghel na magpatirapa sa iyo at sila ay 
nagpatirapa sa iyo. Kaya't mamagitan ka sa amin sa ating Panginoon, upang bigyan Niya 
kami ng kaginhawahan mula sa masaklap naming kinalalagyan". Siya ay magsasabi: "Wala 
akong karapatang gawin ito" at maalaala niya ang kanyang pagkakamali at mangingibabaw 
ang kanyang hiya sa kanyang Panginoon sanhi ng nagawa niyang iyon. Siya ay magsasabi, 
"Mas mabuting magtungo kayo kay Noah, ang unang Sugo [pagkatapos ko] na ipinadala ng 
Allah. At sila'y pupunta kay Noah" At siya (Noah) ay magsasabi, Wala akong karapatang 
gawin ito. "Mas mabuting magtungo kayo kay Ibraheem, na siyang pinili ng Allah bilang 
napakalapit sa Kanya. Sila'y pupunta kay Ibraheem at siya ay magsasabi, Wala akong 
karapatang gawin ito para sa inyo" at maalaala niya ang kamaliang kanyang nagawa at 

samakatuwid iiral sa kanya ang hiya sa kanyang Panginoon [at siya ay magsasabi], "Mas 
mabuting magtungo kayo kay Musa na tuwirang nakipag-usap ang Allah sa kanya at siya ay 
pinagkalooban ng Tawrah. Siya (ang Propeta 0) ay nagsabi: "Kaya't sila ay pupunta kay 
Musa. Siya ay magsasabi: Wala akong karapatang gawin ito para sa inyo" at maalaala niya 
ang kamaliang kanyang nagawa at iiral sa kanya ang hiya sa kanyang Panginoon [at siya ay 
magsasabi], "Mas mabuting magtungo kayo kay Eissa (Hesus), ang Espiritu ng Allah. At si 
Hesus ay magsasabi: Wala akong karapatang gawin ito para sa inyo; "Mas mabuting 
magtungo kayo kay Muhammad, ang alipin na ang nakaraan at hinaharap na mga kasalanan 
ay pinatawad na. Siya [ang nagsalaysay ng Hadith] ay nagsabi: Ang Sugo ng Allah ay 
nagsabi: Kaya't sila'y pupunta sa akin at ako ay hihingi ng kapahintulutan sa aking 
Panginoon at ito ay ibibigay sa akin, at kung Siya ay aking makita, ako 'y magpapatirapa, at 
hahayaan Niya [Allah] ako sa kalagayang ganoon hanggang sa Kanyang nais, at pagkaraan 
ay magsasabi: "0 Muhammad, iangat mo ang iyong ulo, magsalita ka at ikaw ay 
pakikinggan, humiling ka at ito'y pagkakalooban, ikaw ay mamagitan at ang iyong 
pamamagitan ay tatanggapin". Samakatuwid aking iaangat ang aking ulo at pupurihin ko 
ang aking Panginoon ng papuring ituturo sa akin ng aking Panginoon. At ako 'y 
mamamagitan, nguni't ang hangganan ng pamamagitan ay itatakda sa akin. Sila ay aking 
iaahon mula sa Impiyerno at papapasukin sila sa Paraiso [ayon sa itinakdang hangganan]. 
Ako'y babalik, magpatirapa at ako ay iiwan ng Allah sa gayong kalagayan hanggang sa 
Kanyang nais. At ito ay sasabihin sa akin, "Tumindig ka, 0 Muhammad, magsalita ka at 
ikaw ay pakikinggan, humiling ka at ito'y ipagkakaloob, ikaw ay mamagitan at ang iyong 
pamamagitan ay tatanggapin". Aking iaangat ang aking ulo at pupurihin ko ang aking 
Panginoon ng papuring ituturo sa akin ng aking Panginoon. Ako'y mamamagitan, nguni't 
ang hangganan ng pamamagitan ay itatakda sa akin. Sila ay aking iaahon mula sa 
Impiyerno at papapasukin sila sa Paraiso. Siya [ang nagsalaysay ng Hadith] ay nagsabi: 
"Hindi ko na matandaan kung ang (Banal na Propeta ) ay nagsabi sa ikatlong pagkakataon 
o sa pang-apat, "0 aking Panginoon, wala nang natira pa sa Impiyerno maliban yaong mga 
nabanggit sa Qur'an [...sila yaong maninirahan doon ng habambuhay]". Ayon sa salaysay ni 
Ibn Ubaid. [Iniulat ni Muslim]. 

b.Pamamagitan para sa mga tao ng Paraiso upang pumasok sa Paraiso: 

Si Anas Bin Malik ay nag-ulat: Ang Sugo ng Allah ay nagsabi: "Ako'y pupunta sa pintuan ng 
Paraiso sa Araw ng Paghuhukom at hihilingin ko na ito 'y mabuksan at ang tagabantay nito 
ay magsasabi: Sino po sila? Ako ay sasagot, si Muhammad. At siya [tagabantay] ay 
magsasabi: Ipinag-utos sa akin na sa iyo lamang ito bubuksan at ito'y hindi bubuksan sa 
kanino man bago sa iyo." [Iniulat ni Muslim]. 

k. Pamamagitan ng Sugo ng Allah para sa kanyang tiyuhing si Abu Talib: 

Naiulat sa kapahintulutan ni Abbas Bin Abd al-Muttalib na nagsabi: "O, Sugo ng Allah, 
natulungan mo ba si Abu Talib kahit papaano, sapagka't ikaw ay kanyang ipinagtanggol at 
masigasig ang kanyang pagtatanggol (sa iyo)?" 

Ang Sugo ng Allah ay nagsabi: "Oo, Siya ay nasa pinakamababaw na bahagi ng Impiyerno 
nguni't kung hindi dahil sa aking (pamamagitan), siya'y dapat na nasa pinakailalim ng 
Impiyerno." [Iniulat ni Muslim]. 

2. Pangkalahatang Pamamagitan para sa mga Mananampalataya: Ang uri ng pamamagitang 
ito ay para sa lahat ng mananampalataya, kabilang ang Sugo ng Allah. Sa uri ng pamamagitang 
ito ay may mga kondisyon: Una ay ang kapahintulutang mula sa Allah na nabanggit sa Qur'an: 

^ Z ^ ~9 ' 9 ' 9 ' . ^ ' 

^-4jiL) *^J| (_J jjl li ^> 

"Sino siya upang mamagitan sa Kanya (Allah) maliban sa Kanyang kapahintulutan" [Surah 
al-Baqarah 2:255]. 

Pangalawa ay ang kaluguran ng Allah sa sinumang ang pamamagitan ay ginawa o ipinagkaloob, 
katulad ng nakasaad sa Banal na Qur'an: 


"At sila'y di-makapamamagitan sa Kanya maliban sa sinumang Kanyang kinalulugdan" 
[Surah al-Anbiya 21:28]. 

At batay sa naiulat ni Imam Muslim, ang Sugo ng Allah ay nagsabi: Na siyang gumagawa ng 
pamamagitan ay hindi kabilang sa mga mapagsumpa (mga taong palagiang isinusumpa ang 
iba): "Ang nagsusumpa ay kailanman ay hindi maaaring maging testigo o maging 
tagapamagitan sa Araw ng Paghuhukom 

Ang pamamagitang ito may tatlong uri: 

> Ang Pamamagitan para sa mga mananampalatayang papapasukin sa Paraiso, na itataas 
ang kanilang kalagayan (o antas) sa Paraiso. 

> Ang Pamamagitan sa mga taong mapapasok sa Impiyerno nguni't sila ay ililigtas mula 
rito. 

> Ang Pamamagitan sa mga taong nasa Impiyerno, upang sila ay alisin mula rito. 

Ang Ikatlo: "Sinumang di-sumasang-ayon na ang mga atiyesta (atheists) ay di- 
mananampalataya o kaya'y sila'y may pag-alinlangan sa kanilang Kufr (kawalan ng 
pananampalataya) o sila ay naniniwala na ang kanilang pamamaraan ng buhay (o relihiyon) ay 
tama": Ang pagkawalang bisa ng Islam tungkol dito ay binubuo ng tatlong bahagi: Una, sinuman 
ang di-sumasang-ayon na ang mga (atheists) atiyesta ay di-mananampalataya sa kabila ng 
katotohanang ang Allah ay nagpahayag sa Qur'an ng maraming talata na nagpapatunay na sila 
(na atheists) ay Kuffar 4 (di-naniniwala). Ang Allah ay nagsabi sa Banal na Qur'an: 


4 Kaafir o Kaafirun- Sa pananaw ng Islam, ang “Kaafir” (isahan) ay may isang kahulugan, yaong taong tumatanggi at nagtatakwil sa 
katotohanan. Kaya, ang Kaafirun o Kuffar (maramihan) ay mga taong walang paniniwala, pananampalataya, at pananalig sa Allah at sa mga 
Batas na ipinahayag Niya. Sila ay mga taong nagtakwil sa Kaisahan ng Allah (hindi kumikilala sa Allah bilang Tanging Isang Diyos na karapat 
dapat pag-ukulan ang Pagsamba, at hindi tinanggap ang Kapahayagan ng Qur’an at pinabulaanan ang pagiging tunay na Propeta ni Propeta 
Muhammad. 

"Katotohanan, silang di-naniniwala [sa pananampalatayang Islam, sa Qur'an at sa Propeta 
Muhammad] mula sa Angkan ng Kasulatan [Hudyo at Kristiyano] at ang Mushrikeen 
[sumasamba sa mga diyus-diyusan], ay mananahan sa Apoy sa Impiyerno ng Habambuhay. 
Silayaongpinakamasamang nilikha" [Surah al-Baiyinah 98:61. 

Pangalawa, Sinuman ang mag-alinlangan sa katayuan ng mga Kuffar [di-naniniwala] (i.e. hindi 
siya nakatitiyak na sila ay naniniwala o hindi). Pangatlo' sinuman ang nagbigay papuri sa 
pamamaraan [relihiyon] ng Kuffar at naniniwala na ang kanilang relihiyon (o pamamaraan ng 
buhay) ay tama at sila'y nasa tamang daan; ang bahagi o uring ito ay higit na masama pa kaysa sa 
dalawang naunang nabanggit. 

Mayroong dalawang paksa ang nararapat banggitin dito: 


• Kapag sinabi nating Kuffar, ang tinutukoy natin ay yaong mga taong walang alinlangan 
ang kanilang kawalan ng paniniwala o pananampalataya (i.e. Hudyo, Kristiyano, Hindus, 
atbp.), at yaong nag-aangking sila ay mga Muslim, nguni't itinuturing ng mga pantas 
(iskolar) ng Islam bilang hindi muslim o di-mananampalataya (i.e. Qadianies, An- 
Nosairiah, Al-Baha'iah, Ad-Drowze, Al-Batiniah atbp.) Si Sheikh Al-Islam Ibn 
Taymiyyah ay nagsabi: "Sinuman ang nag-aalinlangan sa di-paniniwala ng mga pangkat 
na nabanggit pagkatapos magkaroon ng kaalaman sa kanilang mga sinasabi at 
pagkakaroon ng kaalaman sa pananampalatayang Islam, magkagayon siya ay isang 
Kuffar; katulad din ng pagkakaroon ng pag-aalinlangan sa paniniwala ng mga Hudyo, 
Kristiyano, at Atiyesta (Al-Fatawa Vol 2, P 368). Nguni't sa kanilang Kufr ay 
pinagtatalunan ng mga pantas (iskolar) na Muslim, katulad ng paglisan o pag-iwan ng As- 
Salat (limang beses na pagdarasal na hindi naman itinatakwil ang pagka-obligado nito); 
ang mga ito ay hindi saklaw ng mga nakapagpapawalang-bisa ng Islam. 

• Tungkol sa pagbibigay papuri sa Kuffar, kailangang isaalang-alang ng mga Muslim ang 
pag-iingat nito. Kung pinupuri mo sila sa kanilang pananampalataya, ito ay maituturing 
na Kufr. Subali't kung pinupuri mo sila sa kanilang ugali o asal (katulad ng kanilang 
kagitingan o sa kanilang kabaitan) ito ay pinahihintulutan. Nguni't isang bagay ang 
kinakailangang iwasan ng isang Muslim kung saan itinuturing na kasalanan, ito ay ang 
pagtawag sa Kaaffir ng katagang "Mister" dahil ang Sugo ng Allah ay nagsabi: "Kapag 
tinawag ninyo ang liipokrito (mapagkunwari) ng 'Mister', ginagawa ninyong magalit 
ang inyong Panginoon" [Iniulat ni An-Nasa'i]. 

Ang Ika-apat: "Sinumang naniniwala na ang patnubay ng iba ay higit na ganap (o higit na 
mahusay) kaysa sa patnubay ( Sunnah ) na dinala ni Propeta Muhammad®, at siya ay naniniwala 
na ang batas ng iba ay nakahihigit kaysa sa batas na dala ni Propeta Muhammad A; katulad ng 
iba na higit na ninanais ang batas ng At-Tawa'gheet [mga taong sumasamba sa mga diyus- 
diyusan] kaysa sa batas ng Sugo ng Allah. 

Mayroong dalawang paksa sa nakapagpapawalang-bisa ng Islam na ito. Una: Walang alinlangan 
na ang patnubay ni Propeta Muhammad® ay higit na ganap kaysa sa kanino mang batas sa 
dahilang ito ay kapahayagan (mula sa Allah). Ang Allah ay nagsabi: 


^ ^ 9 ^ ^ ^ s 9 s s 

E^p <S~3 M oj E^ l5j-* ' ^ J 


"At hindi siya nagsasalita nang ayon (sa sarili niyang) pagnanasa. Bagkus ito ay isang 
kapahayagang ipinahayag sa kanya" [Surah an-Najm 53:3-4]. 

Papaano magkakaroon ng paniniwala ang isang tao ng ganito kung saan ang Propeta® mismo sa 
kanyang sarili ay nagsabi sa Jummuah Khutba (pangaral): "Ang pinakamainam na salita ay 
napapaloob sa Aklat ng Allah [ang Qur'an], at ang pinakamainam na patnubay ay ang 
patnubay na ibinigay ni Muhammad. At ang pinakamasamang gawain ay ang kanilang 
pagbabago (sa katuruan sa Islam); at ang lahat ng (Bid'ah) pagbabago (sa katuruan sa 
Islam) ay kamalian " [Iniulat ni Muslim]. 

Ang ikalawang paksa ay ang pagbibigay hatol ng batas bukod pa sa batas na ipinahayag ng Allah 
(batas ng Allah). Sa Qur'an, inilarawan ng Allah yaong nagpapasya ng batas bukod pa sa 
Kanyang Batas bilang di-mananampalataya. Tinawag sila ng Allah ng "A\-Kaafiroon ", "Al- 
Fasiqeen 5 " at" Dhalimeen 6 ". Kanyang sinabi: 

4 Ej22j) dJyJjli Jjjl 

"At sinuman ang hindi (ginamit) sa pagpapasya ang ipinahayag ng Allah, tunay na sila ay 
Kaafiroon (di-mananampalataya)" 7 [Surah al-Ma'edah 5:44]. [At ganoon din sa talatang 5:45 at 
5:47]. 

Magkagayon, papaanong iiwanan ng isang tao ang batas na itinalaga ng Allah at papalitan ng 
batas na gawa lamang ng mga tao? Walang alinlangan na ito ay di-makabuluhan at di- 
makatwirang pagpapasiya o pagpili. At sinuman ang gumawa nito ay isang Kaaffir (di- 
naniniwala sa Allah at sa Kanyang Sugo). Si Sheikh Muhammad Bin Saalih Al-Uthaimeen ay 
nagsabi tungkol sa paksang ito nang ganito, "Ang paghatol sa pamamagitan ng mga batas bukod 
sa batas na ipinahayag ng Allah ay nahahati sa dalawang bahagi: 

1. Pagtatangka upang palitan ang anumang ipinahayag ng Allah (Batas ng Allah) ng batas na 
gawa lamang ng tao o ng mga taghoot (mga huwad na diyos). Walang pag-aalinlangan na ito ay 
pagkakasalang Kufr, sapagka't sinumang nagtangkang ilagay ang kaniyang sarili sa katayuan ng 


5 Fasiqeen-sila ang mga taong sumusuway at lumilihis sa kautusan ng Allah. Sila ay may matigas na puso na walang pananampalataya sa Kanya. 
Sila ang mapaggawa ng mga kabuktutan at kaguluhan sa mundong ito. 

6 Dhalimeen. Ito ay isang salita mula sa wikang arabik na tumutukoy sa lahat ng taong makasalanan, mapaggawa ng katampalasanan sa 
pamamagitan ng pang-aabuso, pang-aapi sa kapwa, at suwail na lumalabag sa hangganang kautusan ng Allah. Sila na kung ipagkaloob sa kanila 
ang kapangyarihan ay mapaniil na umaalipin sa mga mahihinang tao. 

7 Sa suliraning ito, maraming tao ang sumangguni sa salita ni Ibn Abbas tungkol sa talata (5:44), na ito ay nangangahulugan ng maliit na Kufr 
kung saan hindi naghihirang pagtalikod (apostasy). Nguni't ang pagkasalaysay sa salita ni Ibn Abbas ay mahina dahil ito ay nagmula sa isang 
mananalaysay na si Hisham ibn Hujjair kung saan itinuring ni Imam Ahmad, Yahya Ibn Ma’ean, Yahya Ibn Sa'ead at Awqaily na di mapanaligan 
(Adduafa V4 P337). Kaya, ang totoo tungkol sa suliraning ito ay Wa Allahu A'alaam, ito ay malaking Kufr ayon sa salaysay ni Abu Abdulrazaq 
sa kanyang tafseer, na si Ma'Amr ay nagsabi si Ibn Taw'wose ay nagsabi ang kanyang ama ay nagsabi na si Ibn Abbas ay tinanong tungkol sa 
talatang 5:44, at ang sabi ni Ibn Abbas "ito ay Kufr". 

Tagapaglikha sa pamamagitan ng pagbibigay pasya sa mga tao, na sa katotohanan, siya ay 
walang karapatan. 

2. Isinasantabi ang ipinahayag ng Allah (Batas ng Allah) nang walang pagbabago at ipinauubaya 
ang pagpapatupad nito sa mga namumuno (hari, presidente, atbp.) na nagpapasya sa 
pamamagitan ng batas na gawa ng tao. Batay dito, mayroong tatlong katayuan ang dapat na 
isaalang-alang: 

• Ang isang pinunong nagpapasya ng batas na sumasalungat sa anumang ipinahayag ng 
Allah (batas ng Allah), na naniniwala na ang mga batas na gawa ng tao ay katumbas 
lamang o mas higit pa kaysa sa Batas ng Allah. Ito ay itinuturing na Kufr. 

• Ang pinunong nagpapasya sa pamamagitan ng batas na gawa lamang ng tao upang 
pinsalain o saktan ang sinumang nilapatan niya ng paghatol nito. Sa kasong ito, hindi 
natin masasabi na ang pinuno ay isang Kaaffir, nguni't maaari nating sabihing siya ay 
isang mang-aapi, sapagka't siya ay nanatiling naniniwala na ang batas na ipinahayag ng 
Allah ay nakahihigit sa lahat ng batas at nalalaman niya na ang kanyang ginawa ay tanda 
ng pagsuway (sa Allah). 


• Ang pinunong umiiwas magbigay ng pasya mula sa ipinahayag ng Allah (Batas ng Allah) 
upang maisakatuparan ang pansariling pagnanasa o para sa kapakanan ng iba. Ito ay isang 
napakalaking kasalanan. (mula sa Fiqh Al-Ibadat ni Sheikh Muhammad Bin Saalih Al- 
Uthaimeen; pahina 60, Katanungan Bilang 30.1. 


Ang Ika-lima: "Ang kasuklaman (o tanggihan o talikdan) ang anumang dalang batas (o gawang 
pagsamba) ng PropetaSi, kahit na ito ay kanyang isinasagawa; samakatuwid ito ay itinuturing 
bilang isang pagkakasalang Kufr (kawalan ng pananampalataya). Ang mga Ulamaa (mga 
iskolar) ay nagkaisa na ito ay nakapagpapawalang-bisa sa Islam ayon sa nakasaad sa aklat na Al- 
Iqna'a. Ito ay kabilang sa di-pagkagusto o pagtanggi sa anumang dinala ng Propeta® sa Ummah 
(pamayanan, tagasunod atbp.) kabilang ang anumang salita o gawa, maging ito man ay tungkulin 
o isang bagay na ipinagbabawal. Halimbawa, kung ang asawang babae ay tumanggi o 
tinatalikdan ang batas na nagbibigay sa kanyang asawa ng karapatang mag-asawa ng iba pa, siya 
ay mahuhulog sa ganitong uri ng pagkawala ng bisa ng kanyang Islam. Subali't, kung kanyang 
tanggapin ang batas o kapasiyahang ito nguni't hindi lamang niya nais na gawin ito ng kanyang 
asawa sapagka't hindi niya nais na makisalo ang ibang babae sa kanyang asawa, samakatuwid, 
ito ay pinahihintulutan. Karagdagan pa, yaong mga nagsasabing ang pagkakaroon ng alipin ay 
isang pang-aapi dahil di-makatarungan ang magkaroon ng pag-aaring tao o kaya naman ang 
pagsasabi na ang Jihad (pakikibaka o pakikipaglaban sa Landas ng Allah) sa Islam upang 
ibantayog ang Salita ng Allah ay mali, ito ay nahuhulog sa pagkawalang-bisa sa Islam. Ang 
Allah ay nagsabi sa Qur'an: 


(^j I li (JjiI Lo IJ»-gjL; lLU'J ^ gi'iPI d-i 5 13 ^ jjTj 


"Subali't yaong mga di-naniniwala [sa Kaisahan ng Allah], sa kanila ay kahirapan 
(pagkawasak), at gagawing walang-kabuluhan [ng Allah] ang kanilang mga gawa. Iyan ay 
dahil sa kinamumuhian nila ang anumang ipinahayag ng Allah [ang Qur'an, batas Islamiko, 

atbp.], kaya Kanyang ginawang walang kabuluhan ang kanilang mga gawa. [Surah 
Muhammad 47:8-91 


Mayroong dalawang kondisyon ang nagpapawalang-bisang ito: 

• Kinakailangang malaman ng tao na ang gawaing kanilang tinatanggihan o kinamumuhian 
ay isang itinalagang Islamikong pasya mula sa Qur'an at sa Sunnah (i.e. As-Salaat). 


• Kinakailangang mayroong Ipna'a (pinagtibay o pinagkaisahan ng mga Muslim na 
Iskolar) sa pasya o desisyong ito. Kapag ang isang tao ay namuhi sa pasyang may Iqtilaf 
(di-pagkakaunawaan) ng mga Iskolar, magkagayon ito ay hindi maituturing na Kufr. 


Kapag ang isang Muslim ay hindi nagsasagawa ng gawaing itinalaga ng Allah at ng Kanyang 
Sugo, siya'y hindi nabibilang sa nakapagpapawalang-bisang ito. 


Ang Ika-anim: "Sinumang kumutya (o lumibak) sa anumang bagay na sumasaklaw sa relihiyon 
ni Propeta Muhammad maging sa paksang nauukol sa gantimpala o kaparusahang binanggit 
dito ay itinuturing bilang Kufr. Ang katibayan ay ang sinabi ng Allah sa Banal na Qur'an: 


K* „ s s * ' ' 



"Sabihin: Ang inyo bang kinukutya ay ang Allah at ang Kanyang Ayaat (mga patunay, 
katibayan, talata, aral, palatandaan, kapaliayagan, atbp.) at ang Kanyang Sugo? Huwag 
magdahilan pa; kayo ay naging di-nananampalataya pagkaraan ninyong maniwala". [Surah 
at-Tawbah 9:65-661 


Sinumang kumutya sa Allah, sa Sugo o sa relihiyong Islam ay nakagawa ng pagkakasalang Kufr 
kahit na sila ay nagbibiro at hindi tapat. Isinalaysay ni Abdullah Bin Umar na may isang lalaki sa 
panahon ng digmaan ng Tabuk na nagsabi: ''Wala pa kaming nakitang tao (mga malaki ang 
tiyan), nang higit na nagsisinungaling at higit na duwag sa digmaan kaysa sa kanila na mga 
tao" (Ang kanyang tinutukoy ay ang tagabasa ng Qur'an sa PropetaH). Si Awf bin Malik ay 
tumayo at nagsabi: "Katunayan, ikaw ay sinungaling at mapagkunwari, ipaaalam ko sa Sugo 
ng Allah ang tungkol sa iyong mga salita". Kaya siya ay pumunta sa Sugo ng Allah, nguni't sa 
mga sandaling yaon, siya (Sugo ng Allah) ay nakatanggap na ng kapahayagan mula itaas. Sa 
mga sandali ring yaon, ang mapagkunwari ay lumapit sa Sugo ng Allah habang siya (Sugo) ay 
nasa likod na ng kanyang kamelyo para magsimula ng kanyang paglalakbay. Siya ay 
nangatwiran, "O Sugo ng Allahl Kami ay nagbibiro lamang at pilit lang naming pinalilipas ang 
oras habang kami ay naglalakbay”. Si Ibn Umar ay nagsabi: "Na parang nakikita ko siya ngayon 
na nakakapit sa sinturon ng upuan ng kamelyo ng Sugo ng Allah na tumatakbo habang ang 
kanyang mga binti ay humahampas sa lubak-lubak na daanan, at kahit sa ganoong kalagayan ay 
patuloy pa rin siyang nangangatuwiran". Ang Sugo ng Allah ay nagsabi: "Ang inyo bang 
kinukutya ay ang Allah at ang Kanyang Ayaat (mga patunay, katibayan, talata, aral, 
palatandaan, kapaliayagan, atbp.) at ang Kanyang Sugo? Huwag magdahilan pa; kayo ay 
naging di- nananampalataya pagkaraan ninyong maniwala".[9:65-66]. Siya'y hindi tumingin 
at nangusap sa kanila [Iniulat ni Ibn Jarir, Ibn Abi Hatim atb.) Ipinaalam ng Allah na silang mga 
nagkukunwari ay maibibilang Kuffar dahil sa kanilang pangungutya sa Sugo at sa kanyang mga 

Sahaba (kasamahan) pagkaraan ng kanilang paniniwala. Kaya ang pangungutya sa Allah, sa 
Kanyang Sugo o sa relihiyong Islam ay maituring na Kufr at pagkukunwari. Nararapat sa 
Muslim na katakutan ang pagkukunwari at ang pagkahulog dito ayon sa sinabi ni Ibn Aby 
Malaikh, "Aking naabutan ang tatlumpu sa mga kasamahan ng Sugo ng Allah at kanilang 
kinatatakutan sa kanilang mga sarili ang pagkukunwari ". Ang pangungutya ay hindi lamang 
nagagawa sa pamamagitan ng salita, nagagawa rin ito sa ibang paraan katulad ng pagkisap ng 
mata, paglawit ng dila, pagturo ng daliri, atbp. Halimbawa, kung ang isang Muslim ay 
nagpahaba ng balbas (obligadong sunnah ng Propeta^) at ginawang katatawanan ito ng isang 
tao (ang dahilan ng pagpapahaba ng balbas ay pang-Islamikong usapin), magkagayon ito ay 
Kufr. Subali't kung ang pangungutya ay ginawa sa isang nang walang pagsasama sa kanyang 
relihiyon (pananampalataya), magkagayon ito ay hindi Kufr, nguni't ito ay isa ring malaking 
kasalanan, Gheebah (pagtsitsismis tungkol sa isang tao ng mga bagay na hindi niya 
nagugustuhan habang siya ay wala o nakatalikod). 

Ang Ika-pito: "Mahika (karunungang itim], sinuman ang magsasanay o umaayon dito, siya ay 
isang Kaaffir. Ang katibayan nito, ang Allah ay nagsabi: 

T.-" ' ' &■'■=, Jl "A * s ■$ ' s £ r> / /} s 

"Nguni't sila [ang dalawang anghel, Harut at Marut] ay hindi nagturo sa isa man sa kanila 
(ng mahika) hanggang sa kanilang sinabi, "kami ay pagsubok lamang, kaya't huwag kayong 
sumuway [sapamamagitan ngpagsasanay ng karunungang itim]" [Surah al-Baqarah 2:102]. 

Ang mahika ay pinakahulugan ng mga Iskolar sa Islam sa ibat-ibang paraan. Nguni't ang 
pinakamalapit na kahulugan nito ay "Ruqa'a" (salita na binabanggit ng mga salamangkero, at 
isang bagay na ibinuhol na nakapipinsala sa puso at katawan ng isang tao na nauuwi sa 
matinding karamdaman o di kaya ay kamatayan, o naghihiwalay sa mag-asawa. Ang mahika 
[karunungang itim] ay may dalawang uri: 

1. Mahika o Salamangka [Karunungang Itim] sa pamamagitan ng paggamit ng ruqa'a o bagay na 
ibinubuhol: Ang uri na ito ay nagagawa sa tulong ng Shayaateen (mga demonyo o engkanto) 
sa pamamagitan ng pagsamba sa kanila upang maiahin sa mga mahikero ang kanilang 
serbisyo. Ang uri na ito ay isang Shirk (pagtatambal) at ang sinuman ang magsasanay nito ay 
isang Kaaffir. 

2. Mahika [Karunungang Itim] sa pamamagitan ng paggamit ng herbal at medisina: Maaaring 
ito ay nakapipinsala sa paningin ng isang tao. May di pagkakaunawaan ang mga Iskolar ng 
Islam tungkol sa uri ng mahikang ito, kung ito ba ay maituturing bilang pagtalikod sa 
pananampalataya o hindi. Si Imam As-Shinquity ay nagsabi sa kanyang tafseer Ath'wa AI- 
Bayan ng ganito, "Kapag ang mahika (karunungang itim) ay (ginagawa) upang humingi ng 
tulong sa mga natatanging bagay katulad ng lana o mantika, atbp. Magkagayon ang uri na 
ito ay mahigpit na ipinagbabawal nguni't hindi ito nauuwi sa pagtalikod sa 
pananampalataya" (Vol 4, pahina 456). 

Mayroon pang ibang usapin tungkol dito. Ang mahikero ba ay karapat-dapat patawan ng 
malaking kaparusahan o hindi? May dalawang opinyon [kuro-kuro] ang mga Iskolar tungkol 
dito: 

1. Oo, nararapat sa kanyaang parusahan, dahil sa kanyang pagsasanay sa lahat ng uri ng mahika. 
Ito ang opinyon ng karamihan sa mga Iskolar at ito ang siyang opinyon nina Imam Malik at 
Imam Ahmad. 

2. Hindi, hindi nararapat sa kanya ang parusahan, maliban lamang kung siya ay magsasanay ng 
gawang mahika na nagpapatiwalag sa pananampalataya. Ito naman ang kuro-kuro (opinyon) 
ni Imam Shaa'fi'i. 


Papaano natin Malulunasan ang Karunungang Itim o mahika? May dalawang paraan 
para dito: 

1. An-Nushrah: Ang paghingi ng lunas mula sa mga salitang gamit sa mahika o karunungang 
itim/engkanto, na ang ibig sabihin nito ay ang pagpunta sa mga salamangkero o mahikero upang 
pawalan ng bisa ang mahika. Ang pamamaraang ito ay Haraam (ipinagbabawal) at ito'y 
nagbibigay daan tungo sa Kufr kung ang isang tao ay gagawa ng gawaing Kufr na maaaring 
hilingin ng mahikero mula sa kanya. Isinalaysay ni Jabir na ang Sugo ng Allah ay tinanong 
tungkol sa An-Nushrah. Siya ay nagsabi: "lto ay gawain ng shaytaan (demonyo)" [Iniulat nina 
Ahmad at Abu Dawood ng may mapanaligang mananalaysay]. Ganoon din, ang pagsasangguni 
sa mga salamangkero /mahikero at paniniwala sa kanila ay Kufr (kawalan ng pananampalataya). 


Isinalaysay ni Abu Hurairah na ang Sugo ng Allah ay nagsabi: "Sinuman ang pupunta sa 
manghuhula at paniwalaan ang kanyang mga salita ay tunay na nagtakwil sa anumang 
ipinahayag kay Muhammad" [Iniulat ni Al-Hakim, na isinaalang-alang bilang mapanaligan]. 

2. Ruqyah: Pagbabasa ng Qur'an (anumang talata sa Banal na Qur'an ay maaari, bagaman may 
mga talata na higit na mabisa katulad ng Kabanata bilang 1, ito ang Surah Al-Fatiha, Surah 
Ikhlas 112, Surah Al-Falaq 113, at Surah An-Nas 114) at panalangin mula sa Sunnah at 
pagkatapos ay iihip sa napinsalang bahagi ng katawan. Ito ay pinahihintulutang pamamaraan. 


Ang ika-walo: "Pagtulong sa mga Polythiest (sumasamba sa maraming mga diyus-diyusan) 
laban sa mga Muslim. Ang katibayan ay ang sabi ng Allah sa Banal na Qur'an: 




li 




JL 



"O kayong mga mananampalataya! Huwag ninyong ituring ang mga Hudyo at mga 
Kristiyano bilang Auliya 8 [kaibigan, tagapagtanggol, katulong] (katunayan) sila ay Auliya 


8 Auliya-tinutukoy na Auliya ay kinabibilangan ng lahat ng bagay o anupaman na itinuturing ng ibang tao bilang kanilang tagapamagitan, o 
kanilang diyos o Rabb na pinag-uukulan nila ng tapat na pagsamba at pagdalangin kapalit ng tunay na Diyos-Allah. Katulad halimbawa ng 
pagsamba sa mga santo o santa, sa mga anghel, sa mga Propeta tulad ni Hesus, o kay Buddha na tao ring tulad ni Hesus na sinamba at ginawang 
ganap na diyos. Subali’t ang likas na kaisipan ng tao ay hindi maaaring magtakwil sa katotohanan na walang dapat pag-ukulan ng tapat na 

[kaibigan] sa bawa't isa. At kung mayroon man sa inyo ang magturing sa kanila bilang 
Auliya, magkagayon siya ay kabilang sa kanila" [Surah al-Ma'edah 5:511. 


Ang pagtulong sa mga Kuffar laban sa mga Muslim sa kasalukuyang panahon ay isang 
napakahalagang usapin sa dahilang may malaking paghahalubilo ng mga Muslim at ng Kuffar. 
Ang gawaing ito ay humihirang sa tao bilang pagtalikod sa pananampalataya. Sa Fatawa ni 
Sheikh Bin Baz (V 1 p.274) kanyang sinabi: "Ang mga Muslim Iskolar ay nagkasundo na 
sinuman ang tumulong sa Kuffar (di-mananampalataya) laban sa mga Muslim sa kahit na anong 
paraang pagtulong, magkagayon siya ay itinuturing na Kaaffir na katulad din nila". Ang 
kahulugan ng pagtulong sa Kuffar laban sa mga Muslim ay ang pagtulong sa kanila laban sa 
Muslim sa pamamagitan ng pagsanib sa kanila at pagtatanggol sa kanila sa kahit anumang paraan 
(sa salita, pagsusulat ng mga lathalain, pagtatanggol sa sarili atbp.). Maaari din ang pagtulong sa 
mga Kuffar laban sa Muslim ay sa pamamagitan ng pagtatanggol sa kanila, pangangalaga sa 
kanila, pagmamahal sa kanilang Aqeedah (maling pananampalataya), panggagaya sa kanila (sa 
kanilang relihiyon, kaugalian atbp.) Ganoon din, kahit na kinasusuklaman mo ang kanilang 
pananampalataya nguni't tinutulungan mo naman sila laban sa mga Muslim, ito ay itinuturing 
ding Kufr. Ang bunga ng pagtulong sa Kuffar laban sa mga Muslim ay pagkahina ng Relihiyong 
Islam, ang paglago ng Kufr at pagbibigay daan sa maling pananampalataya ng Kuffar upang 
magapi o malampasan ang Islamikong Aqeedah (paniniwala). 


Ang Ikasiyam: "Sinumang naniniwala na may ilang tao na di saklaw o sakop (hindi dapat 
pumailalim) sa pagsunod sa Shariah (Batas ng Islam) ni Muhammad: Ang nakapagpapawalang- 
bisang ito ay tumutukoy sa mga gawain ng ibang Sufis kung saan, sila'y naniniwala na ang Wali 
(matuwid na muslim) ay hindi na kinakailangan pang sumunod sa relihiyon ni Propeta 
Muhammad«i at siya ( Wali ) ay may karapatang itigil ang pagsunod sa relihiyon sa pamamagitan 
ng di pagsasagawa ng As-Salaat (pagdarasal) at iba pang gawain kapag siya ay nakaabot sa 
kalagayan ng Al-Yaqeen (kasapatan o katiyakan ng pananampalataya). Ang Allah ay nagsabi sa 
Banal na Qur'an: 


(-3iSij oj-*-21 


. ^ ■57 v- 

"At katotohanan, ito ang Aking matuwid na landas, kaya’t sundin mo ito, at huwag mong 
sundin ang landas ng iba, dahil sila'y maglilihis sa iyo papalayo mula sa Kanyang landas". 
[Surah al-An-am 6:153]. 


Ang patunay ay ang ginawa ni Propeta Al-Khidr kay Musa (Moises) nang siya ay hindi sumunod 
kay Propeta Musa. Nguni't si Al-Khidr ay isang Propeta na binigyan ng Allah ng kapahayagan. 
Ang patunay na si Al-Khidr ay Propeta ay ang mga sumusunod: 

Ano ang sinabi ng Allah sa Banal na Qur'an: 


pagsamba maliban sa Diyos na Lumikha sa lahat ng bagay, tao o anupaman. Ito ang pangunahing kautusan ng Diyos na nakatala sa buong 
kasaysayan ng mga Banal na Kasulatan na ipinadala sa sangkatauhan. 

"Pagkaraan ay kanilang natagpuan ang isa sa Aming mga alipin [si Al-Khidr], na Amin 
siyang pinagkalooban ng habag mula sa Amin, at siya’y tinuruan ng kaalamang mula sa 
Amin. Si Musa ay nagsabi sa kanya [kay Al-Khidr]: Maaari ba akong sumunod sa iyo upang 
ako ’y iyong maturuan ng ilan sa mga bagay mula sa kaalaman (gabay at tunay na daan) na 
itinuro sa iyo (ng Allah)?" [Surah al-Kahf 18:65-661. 

Dito, makikita natin kung papaano ang isang Propeta ay nagpupumilit matuto mula sa isang tao 
na tinuruan ng Allah, na isa ring Propeta at hindi isang karaniwang tao sapagka't ang pahayag ay 
ibinibigay lamang sa Propeta. 

Nang gawin ni Al-Khidr ang tatlong gawaing nabanggit sa Kabanata 18 Al-Kahf (nang butasan 
niya ang barko, pag-aayos sa nasirang pader, at pagpatay sa batang lalake), tinanong siya ni 
Musa kung bakit niya ginawa ito. Si Al-Khidr ay sumagot: 


^ *7‘Sf •" ^ ji t' s ' ^ c ^ 

"At ginawa ko ang mga ito hindi sa sarili kong kapakanan. Iyan ang pakahulugan ng mga 
(bagay) na hindi mo napagtimpian". [Surah al-Kahf 18:82]. 

Ginawa niya ang mga iyon sapagka't ipinahayag sa kanya ng Allah na gawin iyon na 
nangangahulugan ng kanyang pagiging Propeta. 

Mayroong usapin dito na aking babanggitin. Marami sa mga tao ang nag-aangkin na si Al-Khidr 
ay nanatiling buhay, ito'y maling paniniwala at ang katibayan ay ayon sa naiulat sa Saheeh 
Muslim: Si Abdullah Bin Umar ay nag-ulat na ang Sugo ng Allah ay namuno sa amin sa Salaah 
(pagdarasal) ng Isha sa huling bahagi na ng gabi, at nang siya ay nagtasleem (pagtatapos ng 
pagdarasal) siya ay tumayo at nagsabi: "Nakikita ba ninyo ang gabing ito? Sa huling 
Isandaang taon pagkaraan nito, walang sinumang makaliligtas dito sa ibabaw ng lupa (mula 
sa aking mga kasamahan [sahaba])". Ang sabi ni Abdullah Bin Umar: Ang mga tao ay hindi 
nakauunawa sa salitang ito ng Sugo ng Allah na kanyang binigkas tungkol sa Isandaang taon. 
Katunayan ang ibig sabihin ng Sugo ng Allah (sa salitang ito) na sa araw na yaon, wala mula sa 
kanyang mga kasamahan [sahaba] ang makaliligtas (mananatiling buhay) pagkaraan ng 
isandaang taon at iyon na ang wakas ng kanyang panahon". Kaya't, mula sa Hadith na ito, 
malalaman natin na si Al-Khidr ay patay na at hindi buhay, katulad ng paniniwala ng iba. 

Ang Ika-sampu: "Pagtalikod papalayo mula sa Relihiyon ng Allah (Islam), sa pamamagitan ng 
di-pag-aaral nito at di-pagsasagawa nito. Ang patunay ay ang Salita ng Allah sa Banal na Qur'an: 

^ * r> } 0 ~ 4 s 0 * ' ^ 

"Nguni't sa kanila na di-naniwala, sa anumang babalang ibinigay sa kanila, sila ay 
tumalikodpapalayo". |Surah al-Ahqaf 46:3]. 

Kinakailangan sa bawa't Muslim ang pag-aralan niya ang kanyang Relihiyon upang masamba 
ang Allah sa paraang tama at gampanan ang anumang ipinag-utos sa kanila ng Allah. Kaya, ang 
pag-iwas sa pag-aaral sa mga pangunahing aral ng Islam kagaya ng At-Tawheed (Kaisahan ng 
Allah), As-Salaat (limang beses na pagdarasal), A 'Zakat (Taunang kawanggawa), atbp. ay isang 
Kufr. Ilan sa mga tao ay nagsasabi na sila ay naniniwala sa Kaisahan ng Allah at sa Mensahe ni 
Propeta Muhammad A, nguni't kanilang iniiwan o pinababayaan ang ibang katuruan ng kanilang 
pananampalataya. Ito ang ibig tukuyin ng may akda dito. Nguni't ang pag-iwas sa pag-aaral sa 
mga maliliit na katuruan sa Islam ay hindi kabilang sa nakapagpapawalang-bisang ito, dahil ang 
pag-iwan sa mga gawaing ito ay hindi itinuturing na Kufr. 

Walang pagkakaiba sa lahat ng nakapagpapawalang-bisang ito sa pagitan ng nagbibiro at 
seryoso, o sa mga takot maliban lamang sa kanya na pinilit (hindi siya mananagot sa gawaing 
ipinilit sa kanya ng iba). At ang lahat ng mga ito ay pawang mapanganib na siya namang 
palagiang ginagawa ng mga tao. Kaya nararapat sa isang Muslim ang iwasan ang mga ito at 
katakutan ang pagkahulog ng sarili mula rito. Si Imam Muhammad Bin Abdulwahab ay nagsabi 
sa kanyang aklat na " Kashif As-Subuhat" [balangkas]: "Walang alinlangan na ang At-Tawheed ay 
nararapat pinaniniwalaan [sa puso], sinasabi [ng dila], at ginagawa [ng bahagi ng katawan] at 
kung isa sa tatlo ay mawawala, ang tao ay hindi maituturing na Muslim. At kapag nalalaman ng 
tao ang At-Tawheed (Kaisahan) nguni't hindi niya ito isinasabuhay, magkagayon siya ay isang 
Kaaffir at siya ay nagmamatigas na katulad nina Paraon at Iblis (satanas). Subali't kung 
isinasagawa naman ng isang tao ang At-Tawheed ng hayagan nang wala namang pag-unawa at 
walang paniniwala nito sa puso, samakatuwid siya ay maituturing na isang Muna'fiq (taong 
mapagkunwari) na mas masaklap pa kaysa sa Kaaffir. 

Wa Allahu A'lam (At ang Allah ang lubos na nakaaalam). Wa Salla Allahu Wa Sallam Ala 
Nabiy'na Muhammad. 

Isinalin sa Wikang Filipino ni: 

Yusuf Alaiden Butuean 
May 10, 2005 
Rabi'a Tha'ni 02, 1426 
Riyadh, Kingdom of Saudi Arabia 

